**IRODALOM PROJEKT-VIZSGA 10. ÉVFOLYAM**

A vizsgára beugró az 5 epochavers felmondása!

A vizsga kb. 10 perces projektbeszámoló.

A lehetséges feladatok közül egyet kell választani, a vizsgára a kész, megvalósított munkát kell hozni, és maga a vizsga a többiek előtti prezentáció, melynek során az elkészült művet kell bemutatni (az alapkoncepciót, annak kialakulásának folyamatát, a munkafolyamatot, az elméleti hátteret rögzítő „tanulmány” tartalmát, és az elkészült műveket).

Készíts feladattervet, ötletlistát, majd munkanaplót (mikor, mivel, mennyi időt foglalkoztál) Rögzítsd, tüntesd fel a forrásokat, hivatkozásokat!

Számítunk arra, hogy a felkészülés alatt konzultálsz a tanároddal, amikor is tisztázhatod ötleted részleteit, felépítését, megvalósítását.

Választható feladatok:

**Esszéírás:** Négy-öt gépelt oldal terjedelem

1. A szabadság gondolata, hiánya, fokozatai, megjelenési formája Az arany emberben és/vagy Az ember tragédiájában.

*Kellő háttértudás:* - az esszé műfajának ismerete, alkalmazása.

1. A Hamlet értelmezési lehetőségei – a **dráma** műnemének, tematikájának, egy látott előadásának, vagy a belőle készült filmnek elemző bemutatása,

*Kellő háttértudás:* - az esszé műfajának ismerete, alkalmazása.

**Rajzos feladatok:**

1. Képregény alkotása **epikus mű** alapján, tagolásában figyelembe véve a szerkezeti részeket és a fordulatokat. Az arany ember, A nagy Gatsby vagy más karrierregény (javaslat: A választott műből kiválasztott részeket kell megjeleníteni, kb. 30 képet megrajzolva.

*Kellő háttértudás:* - a képregény műfajváltozatainak, elvárásainak ismerete

1. Hat plakátterv valós Hamlet- , Antigoné- vagy Madách-előadásokhoz,

*Kellő háttértudás:* - ezt nyilván megelőzi valamennyi kutatómunka a hazai és külföldi előadásokról,

- a plakátnak tanúskodnia kell a drámai alapfogalmak (drámai konfliktus, jellem, szerkezet, tér és idő) értelmezéséről, esetleg a korhűségről, az adott kultúra tükröződéséről).

**Összeállítás:**

1. Tematikus irodalmi est összeállítása kortársaitok számára a Nemzet és költészet egy kiemelt témaköréből – A választott témához illő irodalmi művek összegyűjtése, az est megszerkesztése, legalább négy-öt irodalmi mű bemutatása (azaz az esthez való kiválasztás és kapcsolódás a többi műhöz), összesen kb. 18-20 irodalmi művel,

*Kellő háttértudás:* - figyelembe kell venni, hogy az elképzelt hallgatóságot, mi az alkalom, hol zajlik a rendezvény, ki(k) lenne (lennének) az előadó(k), továbbá milyen más hatásokat vonnál be (zene, látvány, stb.).

1. Újság, antológia: **Merre tovább?** - A mai 16-17 évesek nézőpontjából a mai társadalom kérdéseit, problémáit megfogalmazó, azokra választ adó irodalmi művek összegyűjtése, megszerkesztése, ifjúsági újsággá alakítása vezércikkel, kommentárral, kritikával, glossszával, olvasói levéllel, szerkesztői üzenetekkel, rovatokkal, apróhirdetésekkel stb. az irodalmi művek köréből. 10-12 oldal

*Kellő háttértudás:* - a sajtóműfajok ismerete

1. **Dramatizálás, filmkészítés, szövegvideó** <https://thaitop.top/tvid/bjXo9ymWl5w/babits-mih%C3%A1ly-csak-posta-volt%C3%A1l-sz%C3%B6vegvide%C3%B3> **:**

Valamelyik ez évben tanult, megismert **lírai mű** megjelenítése.

- olyan verset válassz, amelyhez látványvilágot készítesz úgy, hogy a megjelenő érzelmeket és a lírai szerkezetet is figyelmembe veszed,

Kellő háttértudás: - a vizsgára forgatókönyvet vagy naplót is kell készíteni, megjelölve benne az alkotási folyamatot, megmagyarázod a kiválasztott képeket, vágásokat, színeket, zenét, hangeffekteket, stb.

**Vizsga,**  **péntek délután** – június 14. 13 órától **, a kupacteremben**

Jó munkát, sok sikert! Hites Borbála, Bodonczy Andrea, Juhász Iván

hitesbori@gmail.com